મજાની વાત એ છે કે ધ્રુવિનની સાથે રશ્મિ દેસાઈ છે. અઢળક ટીવી-સિરિયલ અને રિયલિટી શો કરી ચૂકેલી રશ્મિ દેસાઈ પોતે ગુજરાતી છે અને તેની આ પહેલી ગુજરાતી ફિલ્મ છે. રશ્મિએ કહ્યું હતું કે ‘ફિલ્મ માટે જો સૌથી વધારે કોઈ ઇમ્પોર્ટન્ટ હોય તો એ સ્ક્રિપ્ટ છે. ‘સુપરસ્ટાર’ની સ્ક્રિપ્ટ એટલી સરસ છે કે એ કોઈ પણ લૅન્ગ્વેજમાં બને તો એ લૅન્ગ્વેજની મેઇન સ્ટાર એ ફિલ્મ કરવા માટે તરત તૈયાર થઈ જ જાય. સ્ટોરી સાંભળી ત્યારે જ મેં નક્કી કરી લીધું હતું કે હું આ ફિલ્મ કરવાની છું. સ્ટોરીની સૌથી સરસ બ્યુટી એ છે કે એમાં ફિલ્મનાં દરેકેદરેક કૅરૅક્ટર ઇમ્પોર્ટન્ટ છે.’